Sumpur Kudus, Sijunjung
Sumpur Kudus (logat lokal manyabuiknyo: Sumpu, Sumpu Kudus) adolah suatu kecamatan di Kabupaten Sijunjung, Sumatera Barat. Kanagarian iko lataknyo di lembah Batang Sumpu, di bagian timur Sumatera Barat.
Sumpur Kudus adolah tampek basis Pemerintah Darurat Republik Indonesia (PDRI) di maso agresi, nan mambuek RI tatap bisa batahan jo diakui dunia internasional. Di sampiang iko, Sumpur Kudus juo panah manjadi pusek pajuangan PRRI dalam manuntuik kaadialan jo pamarentahan Orde Lama di maso lalu.
Wisata[suntiang | suntiang sumber]
Wisata alam nagari iko bisa dinikmati Aie Tajun Lubuak Pandakian, nan aie janiahnyo barasa dari Batang Sami. Ado pulo panorama Bukik Lantiak, nan manyajikan gugusan Bukik Sangkak Ayam, Gunuang Sago, Gunuang Marapi, sarato Gunuang Talang. Sadangkan untuak wisata ziarah, dapek mangunjungi makam Syekh Ibrahim nan manyebaan agamo Islam di nagari nan ko pado abad ka-15, sarato mangunjungi masajik jo makam Rajo Ibadat Sultan Alif.
Samba Randang Bilalang, Samba Daun Kayu, jo Gulai Rumbuik adolah kuliner khas di nagari nan ko.
Wisata budaya bisa dinikmati Talempong Unggan, Tari Piriang, Tari Pijak Galeh, Randai jo Canang. Nan bisa dijadikan oleh-oleh adolah kain tanun Unggan.
min_Latn min_Latn min_Latn min_Latn min_Latn min_Latn min_Latn